GiliGold/VAD_KnessetCorpus huggingface dataset:
שגית אפיק: בגלל השינוי שהוחלף הנגיד במפקח לפי הצעת החוק.
מאיר שטרית: אבל מי שקיבל היתר קודם?
מאיר שטרית: קיים.
שגית אפיק: קיים.
שגית אפיק: נותר על כנו.
מאיר שטרית: זאת אומרת, כל הבנקים האחרים.
שגית אפיק: זה היתר לסניף ולא היתר לבנק.
שגית אפיק: פקודת הבנקאות.
שגית אפיק: בסעיף 2, בהגדרה "הנגיד" – במקום לפי סעיף 8 לחוק בנק ישראל התשי"ד-1954" יבוא "לפי סעיף 6 לחוק בנק ישראל", אחרי ההגדרה "הנגיד" יבוא "חוק בנק ישראל – חוק בנק ישראל התש"ע-2010, חוק הבנקאות (רישוי) – חוק הבנקאות".
מאיר שטרית: מה זה אומר?
שגית אפיק: תיקונים טכניים שנובעים כתוצאה מתיקון חוק בנק ישראל שהוחלף בחוק מ-1954 בחוק מ-2010.
שגית אפיק: כתוצאה מהתיקון בפקודת הבנקאות יש הפניות לחוק בנק ישראל ולסעיפים.
שגית אפיק: המשמעות היא טכנית בלבד.
שגית אפיק: חוק בנק ישראל הוחלף וההפניות עכשיו מותאמות לחוק בנק ישראל החדש.
משה גפני: למה לא תיקנו את זה אז?
שגית אפיק: לא תיקנו.
שגית אפיק: יכולנו.
מאיר שטרית: אדוני היושב ראש, אפשר לעבור על הסעיפים האלה?
מאיר שטרית: אני רוצה לדעת מה אומר הסעיף המקורי ומה השינוי.
שגית אפיק: אלה אותם סעיפים.
שגית אפיק: זאת הפניה לאותו סעיף מהותי אלא שונו המספרים.
משה גפני: אנחנו תיקנו את חוק בנק ישראל ועשינו חוק חדש.
משה גפני: אומרת היועצת המשפטית של הוועדה שיש כאן דברים טכניים.
משה גפני: אנחנו לא משנים כאן שום דבר במהות.
מאיר שטרית: מספרי סעיפים.
שגית אפיק: בפקודת הבנקאות כשעשינו את חוק בנק ישראל.
מאיר שטרית: כלומר, אלה מספרי סעיפים בחוק החדש.
משה גפני: ובשמות שונים.
משה גפני: תגידי לנו רק ברגע שנגיע לאיזשהו דבר שהוא מהותי.
משה גפני: סתם לקחתם טרמפ על העניין.
דוד זקן: זה פשוט תיקון.
משה גפני: לקחתם טרמפ על העניין, זה לא חסרון אלא חיובי.
משה גפני: טרמפ חיובי.
שגית אפיק: "בסעיף 4(א), המלים התשמ"ה-1981" יימחקו.
שגית אפיק: בסעיף 5(ג) המלים "התשמ"ה-1981 והתשי"ד-1954" – יימחקו.
שגית אפיק: בסעיף 8(ג), במקום "על פי סעיפים 42 ו-44 לחוק בנק ישראל התשי"ד-1954" יבוא "על פי סעיף 36(4) לחוק בנק ישראל".
שגית אפיק: עד כאן תיקונים טכניים.
שגית אפיק: בסעיף 11(א), בסעיף קטן (ב) אחרי "יביא בחשבון לעניין זה" יבוא "בשים לב בין השאר לצרכיו המיוחדים של התאגיד הבנקאי" ובסופו יבוא "ואם המועמד כיהן בעבר כנושא משרה בתאגיד בנקאי גם את תפקודו בתקופת כהונתו כאמור".
שגית אפיק: לעניין מועמד לכהונת דירקטור, יביא בחשבון המפקח גם את עיסוקיו ועסקיו האחרים של המועמד, את קיומה של זיקה כלשהי בינו לבין התאגיד הבנקאי ואת התאמתו של הרכב הדירקטוריון לתחומי פעולתי של התאגיד הבנקאי בשים לב בין השאר לכישורים ולניסיון של חברי הדירקטוריון.
שגית אפיק: תסבירו את זה ואחר כך נמשיך להמשך הסעיפים הקטנים.
חנה פרץ: צריך להבהיר שהסעיף הזה מתייחס קודם כל לא רק לבנק ללא גרעין שליטה אלא הוא מתייחס לכל התאגידים הבנקאיים והוא מתקשר לסעיף שקיים בפקודת הבנקאות ומדבר על הליך של פיט אנד פרופר למועמדים, לנושאי משרה, בתאגידים הבנקאיים.
חנה פרץ: זה תיקון שנעשה בזמנו, בשנת 2005 אם אני לא טועה ומאז התחיל הליך שאנחנו עושים בו פיט אנד פרופר לנושאי משרה בכירים במערכת הבנקאית, לכל הדירקטוריון, ותכף נגיע למי הם נושאי המשרה שעושים להם את ההליך הזה.
חנה פרץ: כפועל יוצא מהניסיון שנצבר אצלנו במשך השנים שאנחנו כבר מתנסים בהליך הזה, הגענו למסקנה שיש עוד שיקולים שצריך לקחת אותם בחשבון בעת ההליך הזה.
חנה פרץ: שני השיקולים הנוספים שהכנסנו כאן לגבי כלל המועמדים, זה הנושא של תפקודם, אם הם תפקדו כבר במערכת הבנקאית בתפקידים קודמים, זה יילקח בחשבון גם הניסיון.
מאיר שטרית: זה תנאי?
מאיר שטרית: תנאי להיבחר או תנאי לא להיבחר?
חנה פרץ: לא, זה לא תנאי.
חנה פרץ: אם הוא כיהן באיזשהו תפקיד.
מאיר שטרית: למה זה קשור?
מאיר שטרית: למה צריך לציין את זה במיוחד?
מאיר שטרית: נגיד הבנק יכול לבדוק בכל מקרה אם הוא כיהן או לא כיהן.
מאיר שטרית: למה צריך לציין את זה בחוק?
חנה פרץ: כי זאת צריכה להיות עילה וזה דבר שהמפקח צריך לקחת אותו בחשבון.
מאיר שטרית: היום מישהו מונע מהמפקח לבדוק כל דבר שהוא רוצה?
מאיר שטרית: אין שום מגבלה למיטב ידיעתי לנגיד להחליט שהוא בודק כל דבר ולהחליט אם הוא מתאים או לא מתאים.
דוד זקן: השאלה מה השיקולים.
דוד זקן: כאן מכניסים עוד שיקול חדש והשיקול החדש הוא לדוגמה מה שחני אמרה ואני אתן דוגמה אחרת.
דוד זקן: נביא בחשבון את הצרכים של הבנק.
דוד זקן: כלומר, הדירקטור הוא מצוין, כולם מצוינים אבל כל הדירקטוריון, הם 14 וכולם פרופסורים למשפטים וה-15 שמציעים], גם הוא פרופסור למשפטים ואנחנו חושבים שצריך להשיג איזשהו איזון ולשים מישהו עם כישורים אחרים.
דוד זקן: אני סתם נותן דוגמה ובבקשה, לא להיתפס אליה.
דוד זקן: אני יכול לתת גם דוגמה אחרת אם הפרופסור למשפטים מפריע לך.
דוד זקן: הכוונה היא להביא בחשבון עוד שיקולים.
דוד זקן: שיקולים נוספים.
מאיר שטרית: למה צריך להכניס את זה בחוק?
מאיר שטרית: לא הבנתי למה צריך להכניס את זה בחוק.
שגית אפיק: גם היום יש בחוק מבחנים ויש כאן הרחבה של המבחנים.
משה גפני: חבר הכנסת שטרית צודק.
משה גפני: למה צריך את ההרחבה הזאת?
מאיר שטרית: כתוב כאן שבסופו יבוא אם המועמד כיהן בעבר כנושא משרה בתאגיד בנקאי.
מאיר שטרית: זה אמור לדבר לחובתו או לזכותו?
דוד זקן: תלוי איך הוא כיהן.
טידה שמיר: תלוי איך הוא כיהן.
דוד זקן: אם הוא כיהן טוב, זה עומד לזכותו.
דוד זקן: כיהן גרוע מאוד, עומד לחובתו.
מאיר שטרית: היום הנגיד לא רשאי לבדוק את זה?
דוד זקן: המפקח.
מאיר שטרית: המפקח לא רשאי לבדוק את זה?
טידה שמיר: לא בטוח.
טידה שמיר: יכולים להגיד לנו שאין עילות בסעיף כמו שהוא היום.
מאיר שטרית: מה אומר היום הסעיף?
משה גפני: אני מציע, באמת צריך שהמפקח יכול להתנגד למינוי אבל אני אומר לכם באיזה נימוקים ותאמרו אם זה לא מכסה.
משה גפני: המפקח יכול להתנגד למינוי לאחר שנתן כמובן למועמד הזדמנות להשמיע, לאחר התייעצות וכולי.
משה גפני: יביא בחשבון לעניין זה את התאמתו של המועמד לתפקיד המוצע לרבות ניסיונו העסקי, יושרו, יושרתו וקשריו מכל סוג שהוא עם התאגיד הבנקאי או עם נושא משרה בתאגיד הבנקאי.
משה גפני: זה לא מכסה הכול?
טידה שמיר: זה הנוסח הקיים.
מאיר שטרית: אז למה זה לא מכסה?
מאיר שטרית: למה צריך להוסיף לחוק עוד דברים?
משה גפני: אני הולך אתך.
מאיר שטרית: אני עוזר לך.
משה גפני: במה זה לא עונה?
טידה שמיר: אתה רואה, זה מלחיץ אותי שאתם עוזרים אחד לשני.
משה גפני: אני ראיתי שאתם מסתדרים עם משרד האוצר.
משה גפני: למה צריך להרחיב את זה?
טידה שמיר: דודו ניסה להסביר.
טידה שמיר: הסעיף כמו שהוא היום מדבר רק על ההתאמה של המועמד עצמו.
טידה שמיר: יכול להיות מישהו שהוא מאוד מתאים אבל הוא לא מתאים כי כבר יש דיסציפלינות כאלה בדירקטוריון.
טידה שמיר: אז יאמרו לי שאני לא יכולה לפסול אותו.
מאיר שטרית: אם הוא מתאים, למה לפסול אותו?
טידה שמיר: הסעיף מדבר על אם הוא מתאים או לא מתאים.
טידה שמיר: אישית ולא כי יש בדירקטוריון מומחה למחשוב.
מאיר שטרית: איפה זה כתוב?
מאיר שטרית: אני מתנגד לפרשנות הזאת.
מאיר שטרית: אדוני היושב ראש, אני חושב שזה מסוכן ואסור לתת שיקול דעת כזה.
מאיר שטרית: מי קובע את ההתאמה?
משה גפני: המפקח על הבנקים.
מאיר שטרית: על בסיס מה?
מאיר שטרית: הוא יגיד שהוא לא מתאים לי כי הוא חרדי?
משה גפני: חרדי הוא לא אומר אלא הוא פשוט לא ממנה.
מאיר שטרית: על בסיס שיקול מקצועי פרופר?
מאיר שטרית: על בסיס מה הוא קובע את ההתאמה?
מאיר שטרית: יש 15 דירקטורים מכל הכוונים וההוא לא מתאים לו? על בסיס מה?
מאיר שטרית: אם האיש מתאים, הוא יכול להיות דירקטור.
מאיר שטרית: אם הוא לא מתאים, שלא יהיה.
מאיר שטרית: חברים, עם כל הכבוד לכם, כל השיקולים האלה, אתם מכניסים כאן עיזים שאלוהים יודע מה יעשו אתם אחר כך.
מאיר שטרית: אני לא סומך על זה.
מאיר שטרית: בראותי את הניסיונות להשתלט על בנק לאומי, אני בכלל לא שקט עם זה.
פניה קירשנבאום: אבל כתוב שם התאמה, אז התאמה זה ברור.
מאיר שטרית: אז הוא יחליט אם הוא מתאים או לא מתאים.
דוד זקן: זאת לא התאמה אישית.
שגית אפיק: זאת התאמה להרכב.
טידה שמיר: הוא יכול להיות מאוד מתאים.
מאיר שטרית: באיזה חברה ממשלתית אחרת קיים השיקול הזה?
דוד זקן: זאת לא ממשלה.
דוד זקן: זה בנק.
מאיר שטרית: תעשייה אווירית היא חברה ממשלתית?
ערן היימר: דווקא בחברות ממשלתיות, לשאלתך, הכניסו תיקון בחוק כך שיהיה בדירקטוריון גם לדוגמה בחברת הרכבת, יהיה מהנדס אחד.
ערן היימר: לא כולם עורכי דין.
מאיר שטרית: תכתוב מהנדס אחד, ואני אתמוך בזה.
מאיר שטרית: אתה נותן שיקול דעת כללי בחברה ממשלתית שלא יותר חשובה מבנקים, עם כל הכבוד, ואני אומר לכם שבחברה ממשלתית אין שיקול כזה, לבדוק את ההתאמה לדירקטוריון.
משה גפני: בואו נעשה דיל.
זהבה גלאון: אם הוא לא למד לימודי ליבה, הוא לא מתאים לדירקטוריון.
משה גפני: אפילו אם הוא למד לימודי ליבה.
משה גפני: הוא חרדי.
דוד זקן: אם אפשר, לפני שאתה מציע את הצעתך.
דוד זקן: אנחנו גם ביקשנו שתהיה לנו יכולת לבחון את העיסוקים ואת ניגודי העניינים בעיסוקים האחרים של המועמד.
דוד זקן: חברת הכנסת ענת וילף שלא נמצאת כאן שאלה האם דירקטור אחד יכול להיות גם דירקטור במקום שני.
דוד זקן: יש בעיה של ריכוזיות במשק ועכשיו אנחנו יושבים כוועדה לראות מה אנחנו נעשה, ועדה משותפת של הרגולטורים בראשות מנכ"ל ראש הממשלה ומנכ"ל משרד האוצר.
דוד זקן: אנחנו חושבים שצריך לתת את שיקול הדעת כדי שאם דירקטור אחד מכהן במספר גדול של חברות או בחברות שיש להן איזה שהם קשרים עסקיים מהותיים עם הבנק, שתהיה לנו יכולת לבחון את זה.
מאיר שטרית: מה מצב הדירקטורים היום בבנקים?
מאיר שטרית: הם לא מכהנים בחברות רבות?
דוד זקן: חלק כן, ואתה חושב שהמצב הזה טוב?
מאיר שטרית: אני מציע שתשנה אותו.
דוד זקן: אנחנו רוצים.
דוד זקן: תן לנו את הסמכות לשנות את זה.
מאיר שטרית: גם על הבנקים הקיימים.
מאיר שטרית: תשנה.
דוד זקן: לכולם.
משה גפני: אני רוצה לעשות דיל.
משה גפני: אפשר לעשות דיל בוועדה הזאת?
טידה שמיר: נשמע.
משה גפני: אני מציע הצעה שאתם יכולים לא לקבל אותה.
משה גפני: אני הבנתי את העניין הזה שאתם אומרים שאם יש בהרכב של התאגיד, אפילו שבעצם המועמד הזה מתאים, אבל לא להרכב.
משה גפני: אני מציע שבכתוב יושאר החוק הקיים ונוסיף לרבות התאמתו של הרכב הדירקטוריון וכאן תהיה הנמקה בכתב למה לא ממנים אותו.
מאיר שטרית: לא רק זה.
משה גפני: אתה כבר עם לא רק זה אבל גם לזה הם לא מסכימים.
משה גפני: מה אתם אומרים על הדיל?
משה גפני: שתהיה הנמקה בכתב למה לא ממנים אותו.
דוד זקן: מה עם העיסוקים האחרים?
דוד זקן: מה עם זה שהוא דירקטור למשל בחברה – אני לא רוצה לציין שמות של חברות כאן – אבל מה אם הוא דירקטור בקונגלומרט א', בקונגלומרט ב' ובקונגלומרט ג' ורוצה להיות דירקטור בבנק?
דוד זקן: אנחנו רוצים שתהיה לנו את הסמכות להגיד משהו על זה.
מאיר שטרית: מאה אחוזים.
מאיר שטרית: תכתבו.
שי חרמש: יש גם צנעת הפרט בחלק מהדברים.
מאיר שטרית: אני בעד זה, המפקח.
דוד זקן: גם אנחנו בעד.
שי חרמש: גפני, יש לך גם צנעת הפרט בחלק מהדברים ואתה לא יכול כל דבר להוציא.
טידה שמיר: יש גם הליך של שימוע.
מאיר שטרית: לגבי הנגיד אין צנעת פרט.
מאיר שטרית: הוא חייב לדעת את כל הפרטים.
שי חרמש: אבל להוציא את זה החוצה, זה סיפור אחר לגמרי.
מאיר שטרית: הוא לא חייב להוציא החוצה.
קריאה: ויש התייעצות עם ועדת הרישיונות.
משה גפני: מה הבעיה לנמק את זה?
טידה שמיר: יש הליך של שימוע.
דוד זקן: בפניו אנחנו מנמקים.
שגית אפיק: מנמקים בעל פה בפניו.
שגית אפיק: איך תנמקו יביא בחשבון גם את עיסוקיו האחרים?
שגית אפיק: עכשיו אתם משנים את הניסוח.
שגית אפיק: יביא בחשבון גם את עיסוקיו האחרים.
משה גפני: רגע, לפני עיסוקיו האחרים.
שגית אפיק: את התאמתו של הרכב הדירקטוריון.
זהבה גלאון: אבל התאמתו זה כולל גם את עסקיו.
משה גפני: לא, התאמתו זה משהו אחר.
זהבה גלאון: בסדר, אבל בהתאמתו אתה יכול לקחת בחשבון את עיסוקיו האחרים.
זהבה גלאון: אתה אומר שהאיש הזה מתאים אבל לדירקטוריון הזה הוא לא מתאים כי בדירקטוריון הזה כולם כבר חברים בדירקטוריונים אחרים ועכשיו אתה מביא לנו עוד אחד שהוא חבר בדירקטוריונים אחרים.
זהבה גלאון: ההתאמה והסעיף השני משתלבים.
מאיר שטרית: שני הדברים צריכים להופיע בנפרד.
מאיר שטרית: התאמה לבד והופעה בדירקטוריונים אחרים זה דבר שני.
מאיר שטרית: שני הדברים עומדים אבל צריכים לנמק בכתב.
מאיר שטרית: היושב ראש, לגבי נימוקים בכתב, אתה צודק בגישה כי נימוק בכתב מחייב את מי שמחליט שאכן יש לו נימוק רציני שיעמוד במבחן משפטי.
מאיר שטרית: זאת המשמעות של ההבדל.
מאיר שטרית: אם אתה אומר בעל פה, מסכן הדירקטור, מה יעשה?
מאיר שטרית: אומרים לו שהוא לא מתאים, שלום.
טידה שמיר: אולי כדאי להבהיר שיש הליך של התנגדות.
משה גפני: אתם לוקחים כאן שיקול דעת עצום.
טידה שמיר: כתוב התנגדות למינוי.
שגית אפיק: נכון, זה שיקול דעת.
משה גפני: אני רוצה להתמנות להיות חבר בדירקטוריון של בנק לאומי.
משה גפני: שטרית עכשיו נתן לי חשק.
משה גפני: לא חשוב שאני לא אצליח.
מאיר שטרית: כדאי לך.
משה גפני: אתם מבקשים שיקול דעת עצום.
משה גפני: אני ישר, יש לי יושרה, אין לי קשרים, אין לי כלום ובכל זאת בא המפקח על הבנקים ופוסל אותי.
משה גפני: את לא שומעת אותי.
משה גפני: את החלטת מה שאת הולכת להגיד ואת לא שומעת אותי.
משה גפני: כך אני נוהג.
משה גפני: את יותר גרועה ממני.
משה גפני: המפקח על הבנקים עכשיו החליט לפסול אותי בגלל שאני מ-מרצ.
משה גפני: זאת הסיבה שהוא החליט לפסול אותי.
משה גפני: היות שאני חבר בעוד שלושה דירקטוריונים, הוא החליט לפסול אותי.
משה גפני: זה התירוץ.
משה גפני: אני מבקש שאת התירוץ הזה הוא יכתוב כדי שאני אוכל לעתור עם הנייר הזה לבג"ץ.
משה גפני: אני לא מבקש שהוא יפרסם את זה בדה מרקר אבל אני מבקש שהוא ייתן לי נייר למה הוא פסל אותי.
זהבה גלאון: הוא ימצא את הנוסח שיתאים לו.
משה גפני: אני לא ב-מרצ.
מאיר שטרית: גפני, המפקח מסכים.
טידה שמיר: גם היום אם המפקח החליט לפסול, זה לא סוף פסוק אלא לך כחבר מרצ יש אפשרות לבוא ולדרוש שימוע.
משה גפני: לפני שימוע יהיה נייר.
שגית אפיק: לפני שימוע, תהיה הנמקה בכתב והוא יחליט אם הוא רוצה שימוע.
משה גפני: אני אגיד לך במה זה יעזור.
משה גפני: אני עכשיו לא מדבר על המפקח על הבנקים הנוכחי ועל היועצת המשפטית של בנק ישראל הנוכחית.
משה גפני: לא עליהם אני מדבר.
משה גפני: אני מדבר על הבאים אחריהם.
משה גפני: יכול להיות שם מפקח על הבנקים חרדי שהוא לא ירצה למנות מישהו מ-מרצ והוא ימצא תירוצים לכך.
משה גפני: צריך למנוע מהחרדים האלה את זה.
מאיר שטרית: שיכתוב.
משה גפני: כן, שיכתוב.
דוד זקן: כולל לרבות העיסוקים.
דוד זקן: אין לנו בעיה לכתוב מה שאנחנו חושבים.
דוד זקן: אנחנו לא מסתירים.
טידה שמיר: יש גם חובת התייעצות בוועדת רישיונות.
משה גפני: יהיה כתוב: כולל התאמתו של הרכב הדירקטוריון ועיסוקיו ועסקיו האחרים, והמפקח על הבנקים ינמק את החלטתו בכתב.
דוד זקן: אנחנו מבקשים להשאיר את כל הסעיף ולשים שהמפקח ינמק בכתב.
משה גפני: לא כל הסעיף.
משה גפני: תראה מה כתוב כאן.
משה גפני: זה נראה כאילו אתם רוצים להשתלט על כל העולם.
משה גפני: אם המועמד כיהן בעבר כנושא משרה בתאגיד בנקאי, זה נמצא כבר קודם.
משה גפני: גם תפקודו בתקופת כהונתו כאמור.
משה גפני: תשקול את זה בכל מקרה.
משה גפני: אל תגזימו.
טידה שמיר: אתה מתיר לי לייצג אותך?
טידה שמיר: אתה לא רוצה שיהיה כתוב כך כי עוד עלולים לחשוב שמקומות אחרים שלא כתוב בכתב, אני לא חייבת לנמק ויש חובת הנמקה בחוק על כל גוף ציבורי.
מאיר שטרית: לא נכון.
מאיר שטרית: אין חובה כזו בכתב.
טידה שמיר: "מתבקש עובד הציבור בכתב להשתמש בסמכות שניתנה לו על פי דין, יחליט בבקשה וישיב למבקש בכתב בהקדם".
מאיר שטרית: יחליט.
מאיר שטרית: הוא יחליט אם להשיב או לא.
טידה שמיר: הוא צריך לקבל החלטה ולהשיב בכתב.
מאיר שטרית: היושב ראש, אני לא מסכים עם הגברת ואני אומר לך גם מדוע.
משה גפני: היא לא גברת.
משה גפני: היא היועצת המשפטית של בנק ישראל.
מאיר שטרית: אני מכיר את זה במישור אחר לגמרי, אפילו במישור של שופטים.
מאיר שטרית: יש דברים שאומרים ששופט יחליט אבל בנימוק בכתב.
מאיר שטרית: תאמין לי, זה יוצר בפני השופט הרתעה אדירה והוא חושב עשר פעמים לפני שהוא כותב את הנימוקים.
מאיר שטרית: לכן הנימוק בכתב חשוב ביותר.
משה גפני: אנחנו נסיים כאן היום.
משה גפני: אני מצטער שזה המצב.
משה גפני: אנחנו נצטרך לעשות יום אחד ארוך.
משה גפני: אני רואה שאנחנו לא יוצאים מהחוק הזה.
משה גפני: אנחנו נצטרך לקיים גם דיון עקרוני כי יש רבים שביקשו להופיע ואני אאפשר להם.
מאיר שטרית: תזמין אותם.
משה גפני: אני לא מזמין אותם.
משה גפני: היה כאן מרני והוא ביקש להופיע ואחרי כן ראיתי בעיתון שאני הזמנתי אותו.
משה גפני: אני לא מזמין אף אחד.
מאיר שטרית: אני מבקש להזמין את מרני.
משה גפני: מרני היה כאן.
משה גפני: אחר כך כתבו שהזמנתי אותו.
משה גפני: אני מודיע לפרוטוקול שאין לי עמדה לכאן או לכאן.
משה גפני: אני דן על החוק ונקבל החלטה בהצבעה.
משה גפני: מי שמבקש להופיע, יופיע אבל אנחנו עכשיו אוחזים בסעיפי החוק.
משה גפני: צריך לראות מה קורה עם סדר היום אבל צריך לעשות יום ארוך על החוק עצמו.
משה גפני: את הדיון העקרוני נקיים והוא יהיה מאוד מעניין.
משה גפני: הבקשות שאני קיבלתי להופיע בוועדה, מדובר בשמות מפוצצים.
משה גפני: רק שחקני כדורגל עוד לא ביקשו, אבל מלבדם כל המגזרים ביקשו.
זהבה גלאון: כי הם לא מועמדים לדירקטורים וגם לא לוועדות.
מאיר שטרית: תעשה את הדיון לא ביום של כנסת.
משה גפני: פנייה מספר 161 – רשות המים פנייה מספר 166 – רשות המים אין רפרנט.
שי חרמש: 200 אלף שקלים בקעת הירדן.
משה גפני: פניות ספר 182 עד 184 –
חן לב: מדובר על פנייה של ממשל זמין שביקשנו לדון בה לפני כמה שבועות ואדוני ביקש לשמוע הסברים על פרויקט מרכבה.
חן לב: נמצא סגן בכיר לחשב הכללי, טל הרמתי, שהוא מנהל פרויקט המרכבה כל שיידרש.
טל הרמתי: שלום רב.
טל הרמתי: התבקשתי לבוא לכאן ולדבר על פרויקט מרכבה.
טל הרמתי: יש לנו את הזמן לכך?
משה גפני: קיבלתי אתמול SMS על איזשהו משרד שלא מצליח להוציא תקציב בגלל מרכבה.
משה גפני: כל אחר הצהרים ניסינו עם הפרויקט של מרכבה, ללא הצלחה.
משה גפני: קיבלתי תלונות מכמה משרדים שבגלל פרויקט מרכבה לא מתגברים על העניין הזה ובינתיים הציבור סובל.
טל הרמתי: ספציפית לגבי המשרד שאתה מדבר עליו, הבעיה נפתרה ונמצאת כרגע בתהליך.
משה גפני: דווקא דיברתי על משרד החקלאות.
טל הרמתי: אני לא יודע על בעיה במשרד החקלאות.
משה גפני: אבל אני יודע.
טל הרמתי: מרכבה הוא אולי הפרויקט המורכב והגדול ביותר בממשלה.
טל הרמתי: הוא הוצג באריכות לוועדת המדע של הכנסת לפני כשנה.
טל הרמתי: הסטטוס הנוכחי הוא ש-95 אחוזים מתקציב המדינה, למעט תקציב הביטחון, ממומש כבר היום ומשולם כבר היום באמצעות פרויקט מרכבה שהוא אחד הפרויקטים הגדולים, המורכבים ואולי האיכותיים של ממשלת ישראל כיום.
טל הרמתי: אחד הפרויקטים החשובים ביותר.
טל הרמתי: מרכבה, רק כדי לסבר את האוזן, הוא למעשה התשתית הארגונית של כל הממשלה.
טל הרמתי: כל תהליך שהוא תהליך, החל מתהליכים לוגיסטיים, כל התהליכים הלוגיסטיים, תהליכי הרכש של הממשלה, כל תהליך ניהול המשאב האנושי של הממשלה, ניהול התמיכות שהממשלה משלמת, כל התהליכים הפיננסיים, ניהול החוב הממשלתי, ממומש כבר כיום באמצעות מרכבה.
טל הרמתי: התקבלה החלטת ממשלה.
משה גפני: החלטת ממשלה לא אומרת לי כלום.
משה גפני: דבר אתי על הדברים הטכניים.
משה גפני: ל
מאיר שטרית: אם מותר לי, אני אוסיף משהו לעניין הזה.
משה גפני: הממשלה גם החליטה על סולם השקילות, אז מה?
משה גפני: היא הבינה מה היא החליטה?
טל הרמתי: אני אסביר למה זה רלוונטי כרגע.
טל הרמתי: פרויקט מרכבה נמצא כרגע בהשלמה של המשרדים שעוד לא עלו לפרויקט מרכבה.
טל הרמתי: יש מספר משרדים כאלה ואנחנו נמצאים בתהליך מזורז.
משה גפני: מי אלה המשרדים?
טל הרמתי: רשימת המשרדים שטרם עלו.
טל הרמתי: בימים אלה הושלמה העלייה לאוויר של שירות התעסוקה.
טל הרמתי: משרד התעשייה עולה לאוויר בשבוע הבא.
משה גפני: מה שחסר להם, זה רק מרכבה.
טל הרמתי: המשרדים שנמצאים כבר בפנים ואלה מרבית המשרדים הגדולים כמו , משרד החינוך.
משה גפני: משרד החינוך נמצא במרכבה?
טל הרמתי: משרד החינוך נמצא במרכבה כבר יותר משנתיים.
טל הרמתי: משרד החינוך על כל אגפיו.
טל הרמתי: משרד המשפטים על כל אגפיו.
משה גפני: משרד המשפטים על כל אגפיו?
טל הרמתי: על כל אגפיו.
מאיר שטרית: משרד התחבורה.
טל הרמתי: שמי טל הרמתי.
טל הרמתי: לא הצגתי את עצמי.
טל הרמתי: אני סגן בכיר לחשב הכללי ואחראי על כל המכלול של המחשוב הממשלתי.
טל הרמתי: אדוני לא מכיר אותי, כי אני יותר מגיע לוועדת המדע ואני מגיע לא מעט.
משה גפני: מאיר, בבקשה.
מאיר שטרית: פרויקט מרכבה נועד בזמנו לגרום לכך שהממשלה תתנהל ברמה של בקרה ושקיפות הרבה יותר גבוהה מאשר לפני עשר שנים.
מאיר שטרית: ברור שיש כאבים בהחדרת מערכת המרכבה והטמעתה בתוך המשרדים.
מאיר שטרית: זה לוקח זמן עד שהמשרד מתרגל לעבוד, אבל אני אומר לך מניסיון שהיה בשישה משרדי ממשלה, שבכולם פועלת מרכבה, והיכן שהיא לא פעלה – אני הפעלתי, גם במשרד המשפטים, גם במשרד התחבורה, גם במשרד החינוך, גם במשרד הפנים, גם במשרד השיכון.
מאיר שטרית: בכולם פועלת מרכבה.
מאיר שטרית: הייתה תמיד תקופה של כאבים עד שלומדים, אבל כשלומדים לעבוד עם זה, זה תענוג.
משה גפני: ומה זה ממשל זמין?
משה גפני: במה זה שונה ממרכבה?
מאיר שטרית: ממשל זמין הוא אתר האינטרנט של הממשלה שנותן אפשרות לאנשים לקבל את השירותים דרך האינטרנט.
משה גפני: ה צ ב ע ה פניות ספר 182 עד 184 – אושרו פה אחד אני מגיש על זה רביזיה.
משה גפני: אני רוצה לדבר אתך על העניין הזה של כמה משרדים.
משה גפני: פניות מספר 202 ו-203 – תיאום הפעולות בשטחים אין רפרנט.
משה גפני: פנייה מספר 212 – הסכם עם הג'וינט, מכון ברוקדייל, שירותי בריאות.
חגי דרור: אני פעם ראשונה בוועדת הכספים.
משה גפני: אתה רפרנט במשרד האוצר?
חגי דרור: אני מחליף את הרפרנט של משרד האוצר שבמשך ארבעה חודשים עיכב את הפנייה שהעברתי לו ועכשיו, כשהוא צריך להיות כאן כדי להעביר את הפנייה, הזעיק אותי מישיבות בגלל שהוא נמצא בחוץ לארץ.
חגי דרור: אני ממשרד הבריאות.
משה גפני: הרפרנט של משרד האוצר נמצא בחוץ לארץ?
חגי דרור: כן.
משה גפני: באיזו מדינה?
חגי דרור: לא יודע.
חגי דרור: לא שיתף אותי בזה.
משה גפני: אתה איש בריאות.
משה גפני: מה אתה רוצה מאתנו?
משה גפני: על מה הכסף?
חגי דרור: הכסף כאן הוא על מגוון נושאים, כולם מעוגנים בהסכם בין למשרד האוצר.
חגי דרור: סכומים חד פעמיים שבתקציב.
חגי דרור: יש כאן הסכם של עם מכון גרטנר, מכון של מחקרים שיושב בתל השומר.
חגי דרור: הסכמים עם מכון ברוקדייל לחמש שנים, כאשר יש לנו הסכמים עם מחקר אתו.
חגי דרור: סכומים נוספים חד פעמיים למשך השנה הזאת שמופיעים בהסכם בין הבריאות לאוצר.
חגי דרור: אני יכול לפרט כל סכום.
חגי דרור: אתם רוצים שאני אפרט כל אחד מהסכומים?
זהבה גלאון: אדוני, שאלה.
מאיר שטרית: אני מבקש רשות דיבור לגבי הסעיף.
משה גפני: שהוא ישלים את הדברים.
משה גפני: זה הסכם שהיה ל עם משרד האוצר?
חגי דרור: כן, זה חלק מהתקציב.
משה גפני: כמה זמן עד שסיימתם את הדיון לגבי הכספים האלה?
משה גפני: לפני כמה זמן זה הסתיים?
חגי דרור: זה נחתם בתקציב הדו-שנתי.
משה גפני: למה זה מגיע רק עכשיו?
חגי דרור: התחילה השנה, כמו שאמרתי, ולמשרד האוצר לקח לטפל בפנייה הזאת שיושבת אצלו מפברואר והיום אנחנו ביוני.
חגי דרור: זה הזמן שלקח לו לטפל בפנייה עד הוא העביר אותה לכאן.
מאיר שטרית: מדובר כאן בהעברה תקציבית של 150 מיליון שקלים מתוכה 51 מיליון שקלים לחמש שנים להסכם עם הג'וינט, למכון ברוקדייל לצורך ביצוע מחקרים וסקרים בתחום הבריאות.
מאיר שטרית: אחר כך עוד הסכם של 43 מיליון שקלים עם שירותי בריאות כללית לטיפול בהפרעות אכילה, ומכון גרטנר למשך חמש שנים, שוב למחקרים לביצוע בריאות, בהיקף של 37.5 מיליון שקלים.
מאיר שטרית: אדוני היושב ראש, אני ממש תמה איך האוצר מוצא כספים להעביר לכל מיני מכוני מחקר כאשר עצמו, תקציב המחקר השנתי שלו לשנת 2011, עומד על 8 מיליון שקלים והוא לא מסוגל לתת תקציב לשום פרויקט מחקרי חדש, דבר שגורם נזק אדיר למדינת ישראל, בגלל חוסר היכולת שלהם לעשות מחקרים, לעשות את המחקר בתקופת המעבר, דבר שיכול להפוך המצאה שנעשית באוניברסיטה לדבר שיכול להביא מיליארדים למדינה.
מאיר שטרית: הם לא מצליחים לקבל אגורה אחת.
מאיר שטרית: איך מעבירים כאן 150 מיליון שקלים?
מאיר שטרית: פתאום יש כסף.
מאיר שטרית: אתה זוכר כמה ישבתי אתך ועם שר הבריאות על עשרה מיליון שקלים לשנה לתקציב , למדען הראשי, כדי שהוא יוכל לממן מחקרים מדעיים?
מאיר שטרית: יש 53 מחקרים שהוא מממן מהם רק אחוז קטן ביותר.
מאיר שטרית: איזה היגיון יש?
חגי דרור: אתה רוצה תשובה?
משה גפני: אתה תצטרך לענות אבל קודם חברת הכנסת גלאון.
זהבה גלאון: אני רק רוצה לשאול שאלה.
זהבה גלאון: אני רואה שיש כאן העברה לתחום בריאות הנפש, עקב עיכוב בביצוע הרפורמה.
זהבה גלאון: אין לי בעיה עם זה אבל אני רוצה לשאול למה זה יורד – אני רואה כאן בטבלה – מעלות סל שירותי הבריאות.
זהבה גלאון: למה זה בא מכאן?
שי חרמש: זה על פי ביצוע.
משה גפני: פניה, את רצית לשאול משהו?
פניה קירשנבאום: למה מעבירים את זה למכונים בחוץ לארץ?
פניה קירשנבאום: יש כל כך הרבה מדענים ומכונים בארץ.
שי חרמש: מכון ברוקדייל הוא כאן בירושלים.
מאיר שטרית: אלה מכונים בארץ.
זבולון אורלב: מכונים ישראלים מובהקים.
משה גפני: בבקשה, תשיב לחברי הכנסת.
חגי דרור: כמו שאמרו, אלה מכונים בארץ ולא מכונים בחוץ לארץ.
חגי דרור: שנית, אני האחרון שאצדיק את תקציב המחקר של עליו דיבר חבר הכנסת שטרית, אבל המחקרים האלה הם מחקרים אחרים.
חגי דרור: אלה מחקרים בנושא מדיניות בריאות.
חגי דרור: המחקרים שאתה מדבר עליהם הם מחקרים רפואיים של המדען הראשי של משרד הבריאות.
מאיר שטרית: מה יותר חשוב.
חגי דרור: אני לא יודע לומר מה יותר חשוב.
זהבה גלאון: רגע, הוא עוד לא ענה לי.
משה גפני: בבקשה, תשיב לחברת הכנסת גלאון.
חגי דרור: בריאות הנפש, מהרגע שיש הצעת חוק לרפורמה בבריאות הנפש, הסכומים שהיו קיימים בתקציב בלי התוספות הנדרשות תוקצבו בסל הבריאות של הקופות מתוך הנחה שזה אמור לעבור לקופות, וכל עוד אין רפורמה, הרפורמה לא עברה בחקיקה, אנחנו מעבירים את זה מהסעיף של סל הקופות לסעיפים של המשרד.
זבולון אורלב: כי זה לא מתבצע בסל הבריאות.
חגי דרור: כי זה לא מתבצע כחלק מהשירות.
זבולון אורלב: תקצבו את זה שם וזה לא מתבצע.
משה גפני: אלה דברים שאנחנו רואים אותם כל פעם.
משה גפני: ה צ ב ע ה נגד – 1 פנייה מספר 212 – אושרה
מאיר שטרית: אני מבקש רביזיה.
משה גפני: עוד מעט אני אצביע.
מאיר שטרית: תצביע גם על הרביזיה שלך?
משה גפני: לגבי הרביזיה שלי אני צריך הסברים.
משה גפני: לגבי הרביזיה שלך, הוא הסביר.
שי חרמש: מאיר, מה החלופה?
שי חרמש: שגם זה לא יהיה?
שי חרמש: הרי גם זה לא יהיה.
משה גפני: מאיר, תסיר את הרביזיה.
זבולון אורלב: מאיר, אלה הסכמים חתומים.
זבולון אורלב: טוב שהבעת את המחאה כי היא נכונה מאוד.
זבולון אורלב: אנחנו אחרונים בעולם במחקרים.
משה גפני: המחאה של חבר הכנסת שטרית התקבלה ואין רביזיה.
שי חרמש: מי בעד המחאה שלו?
משה גפני: אני בעד המחאה שלו.
משה גפני: פניות מספר 216 ו-217 – משרד הרווחה
קריאה: הפנייה נועדה להעברת תקן ממשרד הרווחה למינהלת השירות האזרחי לאומי.
משה גפני: ה צ ב ע ה פניות מספר 216 ו-217 – אושרו פה אחד מה זה התקן הזה?
קריאה: יש סיכום בין המשרדים.
משה גפני: מה זה התפקיד הזה?
זבולון אורלב: מינהלת השירות הלאומי בעברה הייתה במשרד הרווחה.
זבולון אורלב: לאחר מכן היא עברה למשרד ראש הממשלה ועכשיו היא במשרד המדע והטכנולוגיה.
זבולון אורלב: משיצאה ממשרד הרווחה, עברו תפקידים למינהלת ובעקבות זה עובר גם תקן.
זבולון אורלב: ידע אישי, סטודנט חינם.
משה גפני: אני מבקש פירוט ואני מבקש, אם אפשר, לקבל את הפירוט עוד היום.
משה גפני: את אחראית לכך שהיום אני אקבל פירוט.
משה גפני: אני לא מגיש רביזיה.
זבולון אורלב: אני מבקש שהפירוט יועבר גם אלי.
משה גפני: גם אל חבר הכנסת אורלב וגם אלי.
משה גפני: קודם לאורלב ואחר כך אלי, אבל היום.
קריאה: אני אעביר את הבקשה.
משה גפני: אני לא מגיש רביזיה ואני סומך על כך שאכן תעבירי היום את הפירוט.
שי חרמש: אני מוותר על הפירוט.
שי חרמש: אני תומך בממשלה בעניין הזה.
משה גפני: פניות מספר 221 ו-222 – משרד התיירות אין רפרנט.
משה גפני: פניות מספר 225 ו-226 –
קריאה: פנייה שנועדה להעברת שלושה מיליון שקלים למשרד להגנת הסביבה לתוכנית שיקום הצפון.
קריאה: זה בעיקר פרויקטים לשיקום נחלים.
משה גפני: ה צ ב ע ה פניות מספר 225 ו-226 – אושרו פה אחד פניות מספר 227 ו-228 -